|  |
| --- |
| ***A L A P Í T Ó O K I R A T******az időközi változásokkal*** ***egységes szerkezetbe foglalva*** |

*Budaörs Város Önkormányzata - mint Alapító - a Polgári Törvénykönyvről szóló 2013. évi V. törvény rendelkezései alapján az alábbiak szerint állapítja meg a társaság egységes szerkezetbe foglalt alapító okiratát.*

1. A társaság alapítója és egyszemélyes tulajdonosa:

 Budaörs Város Önkormányzata

 2040 Budaörs, Szabadság út 134.

2. A társaság elnevezése:

 BTG Budaörsi Településgazdálkodási Nonprofit korlátolt felelősségű társaság

 rövidítve:

 BTG Nonprofit Kft.

3. A társaság székhelye és telephelye:

* 1. A társaság székhelye: 2040 Budaörs, Dózsa György u. 21.

3.2. A társaság telephelyei: 2040 Budaörs, Lévai u. 37.

2040 Budaörs, Hársfa utca 6.

2040 Budaörs, Kossuth L. u. 9.

2040 Budaörs, Kamaraerdei út 1.

2040 Budaörs, Vasút u. 097. hrsz.

*2040 Budaörs, Szabadság út 134.*

*2040 Budaörs, Napsugár sétány 7.*

4. A társaság időtartama:

 A társaság határozatlan időtartamra alakul.

5. A társaság tevékenységi köre:

38.11’08 Nem veszélyes hulladék gyűjtése – a társaság fő tevékenysége[[1]](#footnote-1)

Gőzellátás, légkondicionálás

Növénytermesztési szolgáltatás

Zöldterület-kezelés

Erdészeti szolgáltatás

Kavics-, homokbányászat

Épületasztalos-ipari termék gyártása

Víztermelés, -kezelés, - ellátás

Bontás

Tereprendezés

Építési terület előkészítése

Lakó-és nem lakó épület építése

Folyadék szállítására alkalmas közmű építése

Egyéb m.n.s. építés

Egyéb speciális szaképítés m.n.s.

Villanyszerelés

Víz-, gáz-, fűtés-, légkondícionáló-szerelés

Egyéb épületgépészeti szerelés

Padló-, falburkolás

Festés, üvegezés

Egyéb befejező építés m.n.s.

Gépjárműjavítás-, karbantartás

Szárazföldi szállítást kiegészítő szolgáltatás

Egyéb termék ügynöki nagykereskedelme

Üzem, tüzelőanyag nagykereskedelme

Hulladék-nagykereskedelem

Közúti áruszállítás

Költöztetés

Csővezetékes szállítás

Raktározás, tárolás

Saját tulajdonú ingatlan adásvétele

Saját tulajdonú, bérelt ingatlan bérbeadása, üzemeltetése

Ingatlankezelés

Épületgépészeti projekt szervezése

Építményüzemeltetés

PR, Kommunikáció

Üzletviteli, egyéb vezetési tanácsadás

M.n.s. egyéb szakmai, tudományos, műszaki tevékenység

Oktatást kiegészítő tevékenység

Építészmérnöki tevékenység

Mérnöki tevékenység, műszaki tanácsadás

Műszaki vizsgálat, elemzés

Fényképészet

Általános épülettakarítás

Egyéb épület-, ipari takarítás

Egyéb takarítás

Szennyeződésmentesítés, egyéb hulladékkezelés

Sportlétesítmény működtetése

M.n.s. egyéb szórakoztatás, szabadidős tevékenység

Sport, szabadidős képzés

Egyéb sporttevékenység

Testedzési szolgáltatás

Fizikai közérzetet javító szolgáltatás

Reklámügynöki tevékenység

Médiareklám

Ruházati kiskereskedelem

Sportszer kiskereskedelem

Egyéb mns új áru kiskereskedelme

Temetkezés, temetkezést kiegészítő szolgáltatás

A társaság ügyvezetője jogosult a társaság tevékenységi köreinek módosítására. A társaság fenti tevékenységeit **nonprofit** tevékenység körében folyatja, egyéb **kiegészítő jelleggel** folytatott tevékenységet nem végez.

*6. A társaság törzstőkéje:[[2]](#footnote-2)*

**2.223.220.000,- Ft, azaz kettőmilliárd-kettőszázhuszonhárommillió-kettőszázhúszezer forint**, amelyből

1. 443.220.000,- Ft, azaz négyszáznegyvenhárommillió-kétszázhúszezer forint pénzbeli hozzájárulás, a törzstőke 20%-a,
2. 1.780.000.000,- Ft, azaz egymilliárd-hétszáznyolcvanmillió forint nem pénzbeli hozzájárulásból (apportból) áll, amely a törzstőke 80%-a.

7. Az alapító tag törzsbetétje: [[3]](#footnote-3)

**2.223.220.000,- Ft, azaz kettőmilliárd-kettőszázhuszonhárommillió-kettőszázhúszezer forint**, amelyből

1. 443.220.000,- Ft, azaz négyszáznegyvenhárommillió-kétszázhúszezer forint pénzbeli hozzájárulás, a törzstőke 20%-a,
2. 1.780.000.000,- Ft, azaz egymilliárd-hétszáznyolcvanmillió forint nem pénzbeli hozzájárulásból (apportból) áll, amely a törzstőke 80%-a.

Az Alapító a nem pénzbeli hozzájárulást a társaság rendelkezésére bocsátotta, a pénzbeli hozzájárulásból már korábban 442.220.000,- Ft, azaz négyszáznegyvenkettőmillió-kettőszázhúszezer forint rendelkezésre bocsátása megtörtént, további 1.000.000,- Ft, azaz egymillió forint rendelkezésre bocsátása 2017. január 5. napján teljesült.

A nem pénzbeli hozzájárulás rendelkezésre bocsátásának időpontja: 2011. november 30. napja.

8. A törzsbetét rendelkezésre bocsátásnak módja:

Az alapító tag törzsbetétje a jelen társasági szerződés 7. pontjában rögzítetteknek megfelelően kerül(t) a társaság részére rendelkezésre bocsátásra.

9. Pótbefizetések:

Az alapító veszteség esetén nem köteles, de jogosult korlátlanul pótbefizetést teljesíteni.

A társaság szervezeti felépítése

10. A társaság ügyvezető szerve:

- ügyvezető

11. Mindaddig, amíg a társaságnak egy tagja van, a taggyűlés hatáskörét az alapító gyakorolja.

Az alapító döntési hatáskörébe tartozik kizárólagosan:

a./ a mérleg megállapítása és a nyereség felosztása,

b./ pótbefizetés elrendelése és visszatérítése, valamint a törzstőke felemelése és leszállítása,

c./ üzletrész felosztása és bevonása,

d./ az ügyvezető megválasztása, visszahívása és díjazásának megállapítása, az ügyvezető tekintetében a munkáltatói jogok gyakorlása,

e./ a cégbejegyzést megelőzően a társaság nevében kötött szerződések jóváhagyása,

f./ az alapításért felelős tagok, az ügyvezető ellen kártérítési igény érvényesítése, továbbá intézkedés az ügyvezetők ellen indított perekben a társaság képviseletéről,

g./ a társaság megszűnésének, átalakulásának, egyesülésének, beolvadásának és szétválásának elhatározása, valamint más gazdasági társaság alapításáról, illetve működő társaságba tagként való belépésről történő döntés,

h./ a társasági szerződés módosítása,

i./ üzletrész kívülálló személyekre történő átruházásának jóváhagyása,

j./ üzleti, beruházási terv elfogadás, döntés hitelfelvételről,

k./ olyan szerződés jóváhagyása, amit a társaság a társadalmi közös szükséglet kielégítéséért felelős szervvel köt a közhasznú tevékenység folytatásának feltételeiről.

11.1 Az alapító döntését 15 napi határidő kitűzésével kell írásban kérni. Az alapító a válaszát írásban adja meg a társaság ügyvezető igazgatójának. A döntést közölni kell a Felügyelő Bizottsággal és szükség szerint a könyvvizsgálóval.

11.2 Az ügyvezető az alapító döntéseiről folyamatos nyilvántartást vezet (Határozatok Könyve). A határozatokat (döntéseket), azok meghozatala után be kell vezetnie a határozatok könyvébe.

12. Az ügyvezető

A társaság ügyeinek intézését és a társaság képviseletét egy ügyvezető végzi, aki jogosult az ügyvezető igazgatói cím használatára.

12.1 Az ügyvezető feladata és kötelessége:

- a társaság képviselete harmadik személyekkel szemben, valamint bíróságok és más hatóságok előtt,

- a munkáltatói jogok gyakorlása,

- a tagjegyzék vezetése,

- a tagjegyzék, illetve az abban bekövetkezett változások bejelentése a cégbíróságnak,

- a társaság üzleti könyveinek szabályszerű vezetéséről való gondoskodás,

- az alapító tag vagyonmérlegének, vagyonkimutatásának elkészítése és az alapító elé terjesztése,

- az alapító tag kérésére a társaság ügyeiről felvilágosítás adása,

- betekintés lehetővé tétele az alapító tag részére a társaság üzleti könyveibe és irataiba,

- az alapító döntésre felkérése azokban az esetekben, amikor egyébként taggyűlés tartása lenne kötelező, illetve a 11. pont eseteiben,

- a társaság Szervezeti és Működési Szabályzatának módosítása, az ezzel kapcsolatos nyilvántartás vezetése.

12.2 Az ügyvezető az alapító hozzájárulása nélkül

- a társaság tevékenységi körébe eső üzletszerű gazdasági tevékenységet saját nevében nem folytathat,

- nem lehet korlátlanul felelős tagja a társaságéhoz hasonló tevékenységet végző más gazdasági társaságnak,

- nem lehet vezető tisztségviselő a társaságéhoz hasonló tevékenységet végző más gazdasági társaságban.

12.3 A társaság képviselete

A társaság képviseletét az ügyvezető igazgató önállóan, illetve az általa feljogosított két dolgozó látja el. Az ügyvezető egyszemélyi aláírási joga a társaság ügyintézésének minden területére kiterjed.

12.4 Cégjegyzés

Az ügyvezető igazgató a céget önállóan jegyzi, cégjegyzésre bármely két, erre felhatalmazott alkalmazott együttesen jogosult.

A cégjegyzés úgy történik, hogy a cég elnevezése alá a cégjegyzésre jogosultak saját nevüket írják.

13. A társaság ügyvezetője határozatlan időre

Tamás Ervin

sz: Budapest, 1965. szeptember 2.

an: Joó Ildikó

*lakik: 2040 Budaörs, Árok utca 10/b. 3. emelet 7.*

14. Felügyelő bizottság

A Felügyelő Bizottság ellenőrzi a társaság ügyvezetését. Ennek keretében az ügyvezetőtől és a társaság alkalmazottairól jelentést, felvilágosítást kérhet, megtekintheti és megvizsgálhatja a társaság vonatkozó könyveit és iratait.

A Felügyelő Bizottság köteles megvizsgálni az Alapító elé terjesztett valamennyi lényeges üzletpolitikai jelentést, valamint minden olyan előterjesztést, amely az Alapító kizárólagos hatáskörébe tartozó ügyre vonatkozik. A számviteli törvény szerinti éves beszámolóról és az adózott eredmény felhasználásáról az Alapító csak felügyelő bizottság írásbeli jelentésének birtokában határozhat.

14.1. A felügyelő bizottság 5 tagból áll, a társaság Alapítójának választása, és a tagok elfogadó nyilatkozata alapján. A felügyelő bizottság tagjait az Alapító határozott időre, de legfeljebb 5 évre választhatja meg. A felügyelő bizottsági tagok újraválaszthatók és bármikor visszahívhatók.

A felügyelő bizottság testületként jár el, tagjai sorából elnököt választ.

14.2 A felügyelő bizottság ügyrendjét maga állapítja meg, és azt az alapító hagyja jóvá. A bizottsági ülésen minden tagnak egy szavazata van, határozatait egyszerű szótöbbséggel hozza meg, szavazategyenlőség esetén az elnök szavazata dönt.

14.3 A felügyelő bizottság tagjai:

dr. Molnár Gábor (elnök) 2040 Budaörs, Mező utca 7. (an: Kégli Irén)

Laczik Zoltán 2040 Budaörs, Aradi u. 78. (an: Farkas Piroska)

Hermann József 2040 Budaörs, Holdfény utca 27-29. A épület, 4. lépcsőh., II/19a. (an.: Csörgő Gizella)

Gáspár Béla 2040 Budaörs, Fodros utca 41/B. ( an: Merényi Adél)

Löfler Dávid 2040 Budaörs, Hársfa utca 21. ( an: Száray Krisztina)

A felügyelő bizottság tagjai 2014. október 28. napjától – 2019. október 27. napjáig történő határozott időtartamra kerültek megválasztásra.

15. A könyvvizsgáló

Az ügyvezetés ellenőrzését a felügyelő bizottság mellett a könyvvizsgáló végzi, az alapító 2017. június 1-jétől 2022. május 31-éig az alábbi személyt jelöli ki.

A könyvvizsgáló társaság neve: Dr. Printz és Társa Nemzetközi Könyvvizsgáló Korlátolt Felelősségű Társaság

Székhelye: 1181 Budapest, Barcsay u. 36.

Könyvvizsgálói engedély száma: 000267

Könyvvizsgálatot végző személy adatai: dr. Printz János

Lakcíme: 1181 Budapest, Barcsay u. 34.

Könyvvizsgálói engedély száma: 004097

Anyja neve: Glatz Vilma

16. Az üzletrész

16.1 Az üzletrész kívülállóra Ptk-ban foglaltak szerint ruházható át a jelen társasági szerződésben foglalt megszorításokkal, illetve kétszemélyessé vált társaság esetén társasági szerződés elkészítése kötelező.

17. Az üzleti év végét követően az ügyvezető köteles a társaság mérlegét és vagyonkimutatását elkészíteni és azokat az üzleti év végét követő három hónapon belül jóváhagyásra az alapító elé terjeszteni.

17.1 Végelszámolással történő megszűnés esetén - a hitelezők kielégítése után - a társaság vagyona az alapító tulajdonába kerül.

18. Nonprofit társaságra vonatkozó további rendelkezések

A nonprofit gazdasági társaság üzletszerű gazdasági tevékenységet csak kiegészítő jelleggel folytathat, a gazdasági társaság tevékenységéből származó nyereség a tagok között nem osztható fel, az a gazdasági társaság vagyonát gyarapítja.

Nonprofit gazdasági társaság más társasági formába csak nonprofit jellegének megtartásával alakulhat át, nonprofit gazdasági társasággal egyesülhet, illetve nonprofit gazdasági társaságokká válhat szét.

A jelen társasági szerződésben nem szabályozott kérdésekben a Polgári Törvénykönyvről szóló 2013. évi V. törvény hatályos rendelkezései az irányadók.

Kelt: Budaörs, 2018. december ….

 Budaörs Város Önkormányzata

 Alapító

 képv: Wittinghoff Tamás Polgármester

Ellenjegyzem:

Budaörs, 2018. december ….

dr. Mátyási Dániel ügyvéd

1. Hatályos: 2014. január 1. napjától [↑](#footnote-ref-1)
2. Hatályos: 2017. január 5. napjától [↑](#footnote-ref-2)
3. Hatályos: 2017. január 5. napjától [↑](#footnote-ref-3)